tartuNLP/wikipedia-smugri-20251201 huggingface dataset:
Makó kreis

Makó kreis (ungari keeles "Makói járás") on 2. järgu haldusüksus (kreis) Ungaris Csongrád-Csanádi komitaadi kaguosas. Kreisi halduskeskus on Makó linn.
Makó kreis piirneb lõunas ja kagus Rumeeniaga.
Kreisis on 15 omavalitsust, sealhulgas kaks linna: Makó ja Csanádpalota.
Kollane vahanarmik

Kollane vahanarmik ("Mycoacia uda") on klassi "Agaricomycetes" torikulaadsete seltsi kuuluv seente liik.
Seen kasvab lehtpuu lamatüvel, värvub kaaliumhüdroksiidi toimel lillaks. Üheks esinemiskohaks on Alam-Pedja. Seen sai eestikeelse nimetuse 2025. aastal.
Rõngata kärbseseen

Rõngata kärbseseen ("Amanita vaginata"), vanasti harilik tupploorik, on kärbseseeneliste sugukonda kärbseseene perekonda kuuluv seeneliik.
Mórahalomi kreis

Mórahalomi kreis (ungari keeles "Mórahalmi járás") on 2. järgu haldusüksus (kreis) Ungaris Csongrád-Csanádi komitaadi edelaosas. Kreisi halduskeskus on Mórahalomi linn.
Mórahalomi kreis piirneb lõunas Serbiaga.
Kreisis on 10 omavalitsust.
Ramsey psalter

Ramsey psalter on 10. sajandi viimasesse veerandisse dateeritud anglosaksi illumineeritud psalter, mis asub Briti Raamatukogus kohaviida Harley MS 2904 all.
Kirjastiili ja kaunistuste stiili alusel on arvatud, et see loodi Winchesteris, kuid tekstide liturgilised üksikasjad osutavad, et seda võidi kasutada Huntingdonshire'i (nüüd Cambridgeshire) Ramsey benediktlaste kloostris, samuti on see arvatud olevat Ramsey kloostri asutaja püha Oswaldi isiklik raamat.
Litaanias on kullaga kirjutatud kolmekordne pöördumine Nursia Benedictuse poole. Psaltri loomise ajal, võib-olla ajal enne Oswaldi surma 992. aastal, oli Ramsey ainus sellele pühakule pühitsetud Inglismaa klooster. Üks "Oswaldi psalter" on ära nimetatud Ramsey raamatukogu kataloogis 14. sajandil.
Kirjeldus.
Psaltri tekst on ladina keeles gallikaani variandis ("versio gallicana"). Käsikirja elegantne minuskel oli 20. sajandi kalligraafi Edward Johnstoni kaasaegse kalligraafilise kirjastiili "foundational hand" (eesti keeles on kasutatud ka sõna "baaskiri") aluseks.
Käsikirja alguses on kaks terve lehekülje suurust illustratsiooni, üks neist on esimese psalmi algusinitsiaal B, teine Kristuse kujutis ristil, koos nutva Maarja ja tekstilinti hoidva Johannesega. Üks suur initsiaal on ka 101. psalmi alguses. Iga palm algab väiksema kaunistatud initsiaaliga, ka iga psalmivärsi algul on kullaga kirjutatud suurtäht.
Oswald oli benediktlaste kloostrireformi juurutaja Inglismaal ning seetõttu pole üllatav, et käsikirja illuminatsioon on benediktlaste kloostriliikumisega tugevalt seotud nn Winchesteri stiilis. Ristilöömist kujutav joonistus on tehtud peene liikuva sulejoonega, mis iseloomustab Euroopa mandriosa miniatuure, näiteks Utrechti psaltri pilte. Lennukalt joonistatud akantuselehed, mis katavad kaari ja kasvavad väädisõlmedest, on iseloomulik element karolingide ja ottode miniatuuris. Siiski leidub miniatuuridel ka insulaarstiili tunnuselementi põimornamenti, näiteks suurte initsiaalide B ja D tähepostide otstes.
Kunstnik arvatakse olevat töötanud ka Prantsusmaal Fleury kloostris Saint-Benoît-sur-Loire'is (Boulogne'i evangeliaar, Boulogne'i munitsipaalraamatukogu MS 11) ja Saint Bertini kloostris Saint-Omeris (Harley Aratea, Briti Raamatukogu Harley MS 2506).
Kristuse figuur on väga sarnane Victoria ja Alberti muuseumis asuva reliikviaristiga. Esimese psalmi initsiaali B keskosas leiduv lõvipea on esimene omataoline, motiivi kopeeriti hiljem rohkesti.
Käsikirja loomisega on seostatud ka Eadui psaltri loojat Eadwig Basani.
Vibulaskmine suveparaolümpial

Paravibulaskmine on olnud iga suveparaolümpiamängu kavas alates esimesest paraolümpiast 1960. aastal. Meestel ja naistel toimuvad eraldi individuaal- ja meeskondlikud üritused. Vibulaskjad liigitatakse vastavalt nende erivajadusele ning sama erivajadusega inimesed võistlevad koos.
Medalite üldtulemused.
Üldtulemused, viimati värskendatud peale 2020. aasta suveparaolümpiat.
Szegedi kreis

Szegedi kreis (ungari keeles "Szegedi járás") on 2. järgu haldusüksus (kreis) Ungaris Csongrád-Csanádi komitaadi lõunaosas. Kreisi halduskeskus on Szegedi linn.
Szegedi kreisi läbib Tisza jõgi. Kreis piirneb lõunas Serbiaga.
Kreisis on kolmteist omavalitsust, sealhulgas komitaadi õigustega linn Szeged ja Sándorfalva linn.
Szentesi kreis

Szentesi kreis (ungari keeles "Szentesi járás") on 2. järgu haldusüksus (kreis) Ungaris Csongrád-Csanádi komitaadi põhjaosas. Kreisi halduskeskus on Szentesi linn. Szentesi kreis piirneb läänes Tisza jõega.
Kreisis on 8 omavalitsust.
Bicske kreis

Bicske kreis (ungari keeles "Bicskei járás") on 2. järgu haldusüksus (kreis) Ungaris Fejéri komitaadi põhjaosas. Kreisi halduskeskus on Bicske linn.
Kreisis on 15 omavalitsust, sealhulgas kaks linna: Bicske ja Csákvár.
Dunaújvárosi kreis

Dunaújvárosi kreis (ungari keeles "Dunaújvárosi járás") on 2. järgu haldusüksus (kreis) Ungaris Fejéri komitaadi idaosas. Kreisi halduskeskus on Dunaújvárosi linn.
Dunaújvárosi kreis piirneb idas Doonauga.
Kreisis on 16 omavalitsust, sealhulgas komitaadi õigustega linn Dunaújváros ning kolm linna: Adony, Pusztaszabolcs ja Rácalmás.
Al Masry SC

Al Masry Sporting Club on Egiptuse spordiklubi, mis tegutseb Port Saids. See on eelkõige tuntud tänu oma jalgpallimeeskonnale, mis mängib riigi kõrgliigas. Klubi on asutatud 18. märts 1920.
Enyingi kreis

Enyingi kreis (ungari keeles "Enyingi járás") on 2. järgu haldusüksus (kreis) Ungaris Fejéri komitaadi edelaosas. Kreisi halduskeskus on Enyingi linn.
Kreisis on 9 omavalitsust.
Rootsi asehaldur Narvas

Rootsi asehaldur Narvas oli Rootsi kuninga asehaldur Narva linnas Rootsi valitsusajal, Rootsi Ingeris ja Ingerimaa (kindral)kubermangus.
Vene-Liivi sõjas Narva piiramise järel (1558) seejärel oli Virumaa ja Narva aastatel 1558–1581 Moskva tsaaririigi võimu all ning järgmisel aastakümnel muutus Narva tähtsaks kaubalinnaks. Narva kujunes Moskva riigi ainsaks väliskaubandussadamaks. Sõja tulemusel jäid Moskva tsaaririigi valdusse Narva, Tartu ja Alutaguse, mõningad Järvamaa ja Virumaa maakonnad ning Venemaaga piirnevad alad.
Aastatel 1580–1582 vallutas Pontus De la Gardie Moskva ja Rootsi vahelises Kahekümneviieaastases sõjas, Karjalas Käkisalmi ning Ingeris Pähkinälinna, Kaprio, Jaama, Jaanilinna ja Narva piiramise (1581) järel ka Narva. Pontus De la Gardie vallutas Ingerimaal ja Karjala kannasel 1580 Nöteborgi ning 1581. aastal Jaanilinna, Pähkinälinna ja Jama, Käkisalmi, Koporje. Vene vägi oli sunnitud Põhja-Eestist lahkuma.
, Narva ajalugu
Aastatel 1581–1591 kuulus Alutaguse Rootsi Ingeri koosseisu ja 1591–1617 olid endised Narva ja Vasknarva foogtkonnad ühendatud Narva lääniks ning Alutaguse kihelkond oli Rootsi Ingeri osa.
 "ehk Narva lossilään"
Aastal 1595, kui Södermanlandi hertsog Karl alustas avalikku mässu, katoliiklasest Poola-Rootsi kuninga Sigismundi vastu, otsustas Soome ja Eestimaa asevalitseja Klas Eriksson Fleming kuningale Sigismund Vasale truuks jääda ning nii jagunes Rootsi riik sisuliselt kaheks: Rootsi emamaa oli Karli kontrolli all, Soome ja muud idavaldused allusid aga Flemingile ja Sigismundile. Rootsi kodusõda jõudis 1599. aastal Eestisse, kus sai Narvast alguse Sigismundi vastane mäss, sügisel puhkes linnuses mäss, mille tagajärjel Narva läks üle hertsog Karli leeri, üheks võtmeisikuks oli šotlasest palgasõdurite lipnik Thomas Ebbernet (Abernathy). 1600. aastal läks kogu Eesti Karli pooldajate käes ja algas 1600–1611 aastate sõda Poola ja Rootsi vahel.
Ingerimaa ja Käkisalmi lään läksid Rootsi valdusse 1617 Stolbovo rahulepingu alusel, Ingerimaast moodustati Ingerimaa kubermang ja seda hakkas juhtima Narva asehaldur, kes määrati Ingerimaa kuberneriks. Ingerimaa sai sellega iseseisvaks Ingerimaa kubermanguks ja senisest Narva asehaldurist sai Ingerimaa kuberner, kes resideeris Narva lossis. 
1629. aastal liideti Ingerimaa koos Narva linnaga Liivimaa kindralkubermanguga, mille koosseisu jäid kolm Ingerimaa asehalduskonda (Narva, Nöteborg, Käkisalmi) eesotsas asehalduritega (rootsi k. "Ståthållare på Narva", "Ståthållare på Nöteborg", "Ståthållare på Kexholm").
1642. aastal moodustati Ingerimaa kindralkubermang koos Käkisalmi lääniga. Kubermangu keskuseks sai Nyen, ent 1651 taas Narva.
Gárdonyi kreis

Gárdonyi kreis (ungari keeles "Gárdonyi járás") on 2. järgu haldusüksus (kreis) Ungaris Fejéri komitaadi keskosas. Kreisi halduskeskus on Gárdonyi linn.
Kreisis on 10 omavalitsust, sealhulgas kaks linna: Gárdony ja Velence.
Martonvásári kreis

Martonvásári kreis (ungari keeles "Martonvásári járás") on 2. järgu haldusüksus (kreis) Ungaris Fejéri komitaadi idaosas. Kreisi halduskeskus on Martonvásári linn.
Martonvásári kreis piirneb kagus Doonauga.
Kreisis on 8 omavalitsust, sealhulgas kaks linna: Martonvásár ja Ercsi.
Cascaveli lennujaam

Lääne piirkondlik lennujaam või Cascaveli lennujaam (portugali keeles: Aeroporto Regional do Oeste")", mida varem nimetati Coronel Adalberto Mendes da Silva lennujaamaks (IATA: CAC, ICAO: SBCA), on lennujaam, mis teenindab Cascaveli.
Lennujaama haldab Transitar, Cascaveli poolsõltumatu transpordiamet, mis on kaudselt seotud Cascaveli omavalitsusega ja on Aeroportos do Paraná (SEIL) järelevalve all.
Edward Johnston

Edward Johnston (11. veebruar 1872 – 26. november 1944) oli Suurbritannia käsitööline, kirjakujundaja, kalligraaf ja õpetaja, keda peetakse Rudolf Kochi kõrval tänapäevase kalligraafia loojaks, eriti laisulekirja põhimõtete väljatöötamisel.
Edward Johnstoni loodud on "sans serif" kirjatüüp Johnston, mida kasutati 1980. aastateni Londoni metroo tekstides, samuti Londoni metroo tunnuskujundus ümmarguse medaljoni ja ristkülikuga.
Ta on tuntud ka laisulekalligraafia õppekirja "foundational hand" autorina.
Protestantlik Unioon

Protestantlik Unioon oli Saksa protestantlike vürstide ja linnade sõjalis-poliitiline liit 1608–1621, mis aga osutus Kolmekümneaastase sõja ajal vähe võitlusvõimeliseks ja lagunes.
Protestantliku Uniooni liikmed: Pfalzi kuurvürstkond, Pfalz-Neuburg, Württembergi hertsogkond, Baden-Durlachi markkrahvkond, Ansbachi markkrahvkond, Bayreuthi vürstkond, Anhalt-Bernburg, Pfalz-Zweibrücken, Oettingen, Hessen-Kasseli maakrahvkond, Brandenburgi markkrahvkond, ja vabad riigilinnad Ulm, Strasbourg, Nürnberg, Rothenburg, Bad Windsheim, Schweinfurt, Weissenburg, Nördlingen, Schwäbisch Hall, Heilbronn, Memmingen, Kempten, Landau, Worms, Speyer, Aalen ja Giengen.
Móri kreis

Móri kreis (ungari keeles "Móri járás") on 2. järgu haldusüksus (kreis) Ungaris Fejéri komitaadi loodeosas. Kreisi halduskeskus on Móri linn.
Kreisis on 13 omavalitsust, sealhulgas kaks linna: Mór ja Bodajk.
Pauliina Remes

Pauliina Remes (sündinud 29. märtsil 1971) on Soome filosoof.
Remes kaitses doktoriväitekirja filosoofias 2011. aastal Londonis King's College'is. Ta on olnud postdoktorantuuris Helsingi ülikoolis. 
2024. aasta seisuga töötab ta teoreetilise filosoofia professorina Uppsala ülikoolis.
Pauliina Remes on õpetanud ja uurinud eelkõige antiikfilosoofiat (Platoni "Riik", Aristotelese "Nikomachose eetika" ja "Metafüüsika", agentsus ja moraalipsühholoogia antiikfilosoofias jms), vaimufilosoofiat, moraalipsühholoogiat ja eetikat. Ta on avaldanud neil teemadel artikleid ja raamatuid (nt Remes, P., Johansson, L-G., Ekenberg, T., Masterton, G. "Kunskapsteori", 2014; "Neoplatonism", 2008; "Plotinus on Self. The Philosophy of the 'We'", 2007).
Isiklikku.
Pauliina Remesel on kaks last: Eemeli ja Usva.
Foundational hand

Foundational hand või foundational (eesti keeles on kasutatud ka sõna baaskiri) on Edward Johnstoni loodud laisule kalligraafia õppekiri, mis rajaneb Briti Raamatukogus asuva 10. sajandi Ramsey psaltri elegantsel minuskelkirjal.
Kirjeldus.
Edward Johnston sõnastas lihtsa ümara laisulekirja põhimõtted esmakordselt on raamatus 1906. aastal ning lõpliku kuju sai "foundational" hiljem. Minusklite tähestik ilmus esmakordselt koolidele ja käsitöölistele suunatud kirjaõpikus 1917.
Kirjastiili väiketähed visandas Johnston 9. ja 10. sajandi karolingide minuskli tähekujude alusel, eriti Ramsey psaltri (loodud umbes 970–980) tekstikirjale toetudes. Ta muutis siiski s, t ja g tundmatumad vormid nii, et need sarnaneks rohkem antiikvatähtedele. Suurtähed kujundas ta rooma kapitaali tähekujude põhjal, mille sobitas stiililiselt ümarate minusklitega.
"Foundational hand"i kasutatakse õppekirjana eriti Suurbritannias ja Ameerika Ühendriikides, kuid see on tõlkeõpikute vahendusel jõudnud ka mujale Euroopasse.
Sárbogárdi kreis

Sárbogárdi kreis (ungari keeles "Sárbogárdi járás") on 2. järgu haldusüksus (kreis) Ungaris Fejéri komitaadi lõunaosas. Kreisi halduskeskus on Móri linn.
Kreisis on 12 omavalitsust.
Székesfehérvári kreis

Székesfehérvári kreis (ungari keeles "Székesfehérvári járás") on 2. järgu haldusüksus (kreis) Ungaris Fejéri komitaadi keskosas. Kreisi halduskeskus on Székesfehérvári linn.
Komitaadis on 25 omavalitsust, sealhulgas komitaadi õigustega linn Székesfehérvár ning kaks linna: Aba (Ungari) ja Polgárdi.
Győri kreis

Győri kreis (ungari keeles "Győri járás") on 2. järgu haldusüksus (kreis) Ungaris Győr-Moson-Soproni komitaadi idaosas. Kreisi halduskeskus on Győri linn.
Győri kreis piirneb põhjas Slovakkiaga.
Kreisis on 35 omavalitsust, sealhulgas komitaadi õigustega linn Győr.
Stockton (California)

Stockton on linn Ameerika Ühendriikides California osariigis San Joaquini maakonnas. 
Elanike arv oli 2020. aasta rahvaloenduse andmetel 320 804.
Stockton asutati 1849 ja sai nime kommodoor Robert F. Stocktoni järgi.
2012. aastal läks linn pankrotti.
Stocktonis asub University of the Pacific.
Kapuvári kreis

Kapuvári kreis (ungari keeles "Kapuvári járás") on 2. järgu haldusüksus (kreis) Ungaris Győr-Moson-Soproni komitaadi keskosas. Kreisi halduskeskus on Kapuvári linn.
Kapuvári kreis piirneb põhjas Austriaga.
Kreisis on 19 omavalitsust, sealhulgas kaks linna: Kapuvár ja Beled.
Siskiyou maakond

Siskiyou maakond on maakond Ameerika Ühendriikides California osariigis. Asub osariigi põhjapiiril. Piirneb põhjas Oregoniga.
Suuremad asulad on Yreka, Mount Shasta ja Weed.
Maakond loodi 1852. aastal Shasta ja Klamathi maakonna osadest.
Mosonmagyaróvári kreis

Mosonmagyaróvári kreis (ungari keeles "Mosonmagyaróvári járás") on 2. järgu haldusüksus (kreis) Ungaris Győr-Moson-Soproni komitaadi põhjaosas. Kreisi halduskeskus on Mosonmagyaróvári linn.
Mosonmagyaróvári kreis piirneb läänes Austriaga ning põhjas ja kirdes Slovakkiaga.
Kreisis on 26 omavalitsust, sealhulgas kolm linna: Mosonmagyaróvár, Jánossomorja ja Lébény.
Pannonhalma kreis

Pannonhalma kreis (ungari keeles "Pannonhalmi járás") on 2. järgu haldusüksus (kreis) Ungaris Győr-Moson-Soproni komitaadi kaguosas. Kreisi halduskeskus on Pannonhalma linn.
Kreisis on 17 omavalitsust.
Soproni kreis

Soproni kreis (ungari keeles "Soproni járás") on 2. järgu haldusüksus (kreis) Ungaris Győr-Moson-Soproni komitaadi lääneosas. Kreisi halduskeskus on Soproni linn.
Soproni kreis piirneb läänes, loodes ja põhjas Austriaga.
Kreisis on 39 omavalitsust, sealhulgas komitaadi õigustega linn Sopron ning kaks linna: Fertőd ja Fertőszentmiklós.
Téti kreis

Téti kreis (ungari keeles "Téti járás") on 2. järgu haldusüksus (kreis) Ungaris Győr-Moson-Soproni komitaadi lõunaosas. Kreisi halduskeskus on Téti linn.
Kreisis on 14 omavalitsust.
Balmazújvárosi kreis

Balmazújvárosi kreis (ungari keeles "Balmazújvárosi járás") on 2. järgu haldusüksus (kreis) Ungaris Hajdú-Bihari komitaadi lääneosas. Kreisi halduskeskus on Balmazújvárosi linn.
Loodes on Balmazújvárosi kreisi piiriks Tisza jõgi.
Kreisis on 5 omavalitsust, sealhulgas kaks linna: Balmazújváros ja Tiszacsege.
Harmonice Musices Odhecaton

"Harmonice Musices Odhecaton" ('Sada harmoonilist muusikapala/laulu' ehk sõnasõnaliselt 'Harmooniliste muusikapalade/laulude sadakond') ehk "Odhecaton" on ilmaliku polüfoonilise muusika kogumik, mis ilmus Ottaviano Petrucci väljaantuna Veneetsias 1501. aastal. See on teadaolevalt üks esimesi muusikatrükiseid, mis trükiti, kasutades liikuvaid trükitüüpe. "Odhecaton" on allikas, mis avaldas tohutut mõju Euroopa muusikapildile, sellele järgneva perioodil kasvas muusikatrükiste arv üldisemalt, samuti levis Madalmaade koolkonna muusikastiil üle Euroopa.
Raamatus on 96 ilmalikku laulu kolmele või neljale häälele. Suurem osa neist on tolleaegsed prantsuse "chanson"id tuntud heliloojatelt nagu Josquin, Heinrich Isaac, Johannes Ockeghem, Jacob Obrecht, Antoine Brumel, Antoine Busnois, Alexander Agricola jt, samuti anonüümsete autorite teosed. Muusika ei ole küljendatud mitte partituurina, vaid iga hääl eraldi nii, et leheküljepaari vasakpoolsel lehel on ülahääle- ja tenoripartii, parempoolsel aldi- ja bassipartii. Taktijooned puuduvad. Ülahääle alguses on noodijoonestikul võtmemärkide ja muusika ees suur hilisgootilikes vormides initsiaal, teiste häälte ees rotundkirjas hääle nimetus.
Petrucci kasutas kahe- ja kolmekordset trükkimist: igal lehel trükiti esmalt noodijoonestik, seejärel noodimärgid, ja kui üldse, siis tekst (kogumikus on suur hulk teoseid, mis on trükitud sõnadeta, ent mis kaasaegsete ja hilisemate allikate teatel olid laulud).
"Odhecatoni" esmaväljaanne "Harmonice Musices Odhecaton A" pole säilinud tervikuna. Pole ka täpselt teada täpne ilmumisaasta, kuid pühendustekst raamatus manib kuupäeva 15. mai 1501. Teine ("Canti B", 50 teost) ja kolmas väljaanne ("Canti C", 141 teost) ilmusid vastavalt 1503 ja 1504. Järgmistes väljaannetes oli parandatud mõnesid eelmistes väljaannetes esinenud vigu.
Berettyóújfalu kreis

Berettyóújfalu kreis (ungari keeles "Berettyóújfalui járás") on 2. järgu haldusüksus (kreis) Ungaris Hajdú-Bihari komitaadi lõunaosas. Kreisi halduskeskus on Berettyóújfalu linn.
Berettyóújfalu kreis piirneb kagus Rumeeniaga.
Kreisis on 25 omavalitsust, sealhulgas kolm linna: Berettyóújfalu, Biharkeresztes ja Komádi.
Sten Perillus

Sten Perillus (sündinud 7. juulil 2000) on eesti võrkpallur ja omavalitsustegelane.
Sportlaskarjäär.
Sten Perillusest sai elukutseline sportlane 2019. aastal, mil ta liitus TalTechi võrkpallimeeskonnaga. Ta mängis meeskonnas kolm hooaega. Viimasel hooajal saavutati Balti liigas teine koht ning Euroopa Challenge Cup sarjas jõuti viie parema meeskonna hulka.
Hooajal 2022/23 liitus Balti liigaga üle aastate taas Barrus Võru võrkpalliklubi, kus Perillus hakkas mängija keskblokeerijana. Klubiga saavutati Eesti meistrivõistluste kolmas koht. Samal hooajal kuulutati Perillus ka Balti liiga parimaks blokeerijaks.
Hooajal 2023/24 sõlmis Perillus esimese välislepingu Horvaatia tippklubiga MOK Mursa Osijek. Nii Horvaatia karikasarjas kui ka meistrivõistlustel jõuti meeskonnaga finaali. Lisaks osaleti meeskonnaga Euroopa tugevuselt teises eurosarjas (CEV Cup) ja ka Kesk-Euroopa Liigas (MEVZA).
2024/25 hooajal liitus Perillus Soome meistriliigas osaleva meeskonnaga Kyky-Betset. Meistriliigas saavutati 8. kohal.
2025/26 hooajaks sõlmis Perillus lepingu Eesti kõrgliigas mängiva Pärnu Võrkpalliklubiga.
Poliitiline tegevus.
2021. aasta kohalike omavalitsuste volikogude valimistel kandideeris Sten Perillus Türi vallavolikogusse valimisliidu Tulevikuvald Türi nimekirjas. Perillus kogus valimistel 159 häält, millega osutus valituks. Ta on juhtinud ka Türi valla haridus- ja noorsookomisjoni.
2025. aasta kohalike omavalitsuste volikogude valimistel kandideeris Perillus Türi vallavolikogusse Sotsiaaldemokraatide nimekirjas. Sten Perillus oli Sotsiaaldemokraatide vallavanema kandidaat ning kogus kokku 333 häält. Antud tulemus oli Järva maakonnas kolmas.
Vabatahtlik tegevus.
Perilluse eestvedamisel loodi 2019. aastal mittetulundusühing Quorum, mille eesmärk on edendada Järvamaa kultuurielu. MTÜ korraldatud Oisu Aganikufestivalil loodi 200 põhupallist suurejooneline festivaliala. MTÜ Quorum pälvis 2020. aastal Järvamaa parima mittetulundusühingu preemia.
Debreceni kreis

Debreceni kreis (ungari keeles "Debreceni járás") on 2. järgu haldusüksus (kreis) Ungaris Hajdú-Bihari komitaadi keskosas. Kreisi halduskeskus on Debreceni linn.
Kreisis on kaks omavalitsust, komitaadi õigustega linn Debrecen ja Hajdúsámsoni linn.
Aasta mägironija

Aasta mägironija on Eesti Matkaliidu (EML) aunimetus parimatele alpinistidele. Aasta mägironijat on valitud alates 2023. aastast.
Aasta mägironija valivad EML-i liikmesorganisatsioonide esindajad Matkaliidu aastakokkutulekutel (2023. aastal näiteks Kiviõli Seikluskeskuses). 
Varasematel aastatel.
Varasematel aastatel lülitati edukaid mägironijaid Matkaliidu aasta matkaja valimistel nominentideks. Osa neist said ka aunimetuse osaliseks (Tõivo Sarmet (1995, 1997, 1999, 2002, 2008), Helme Suuk (1998), Valdek Udris (2000), Raivo Plumer (2001), Priit Joosu (2006), Alar Sikk (2003, 2007), Andras Kaasik (2018), Katrin Merisalu (2019), Marie Saame (2021, 2022)).
New Jersey Pine Barrens

New Jersey Pine Barrens (ka Pinelands või Pines) on metsaala Ameerika Ühendriikide idaosas New Jersey osariigis, mis hõlmab ligikaudu 4500 km² maad. See ainulaadne ökosüsteem koosneb peamiselt männimetsadest, liivase pinnasega nõmmedest ja soistest aladest. Pine Barrens on tuntud oma haruldase taimestiku ja loomastiku, sealhulgas ohustatud liikide poolest. Piirkond on kultuuriliselt ja ajalooliselt oluline, olles olnud kodu nii põlisrahvastele kui ka varastele Euroopa kolonialistidele. Tänapäeval pakub Pine Barrens võimalusi matkamiseks, kanuusõiduks ja loodusvaatluseks ning selle säilitamine on jätkuvalt keskkonnakaitseeesmärk.
Dale Evans

Dale Evans Rogers (sünninimi Frances Octavia Smith; 31. oktoober 1912 – 7. veebruar 2001) oli Ameerika Ühendriikide näitleja, laulja ja laulukirjutaja. 
Ta oli neli korda abielus, sealhulgas aastatel 1947–1998 laulja ja kauboinäitleja Roy Rogersiga.
Bruno Magli

Bruno Magli on Itaalia moemaja. See valmistab jalanõusid ja nahast tooteid nii meestele kui naistele.
Sammy Cahn

Samuel Cohen (18. juuni 1913 – 15. jaanuar 1993), esinejanimega Sammy Cahn, oli Ameerika Ühendriikide laulukirjutaja ja muusik. Tema tuntuim looming on romantilised laulud filmides ja Broadway teatrilavastustes. Ta kirjutas ka eraldiseisvat muusikat, mida avaldas mitu Los Angelese plaadifirmat. Cahn ja tema kaastöölised kirjutasid Frank Sinatrale mitu järjestikust hitti, kui viimane töötas Capitol Recordsiga. Cahn kirjutas muusikat ka näiteks Dean Martinile ja Doris Dayle. Ta mängis klaverit ja viiulit ning võitis neli Oscarit.
Üks tema tuntumaid laule on 1945. aastal koos Jule Styne'iga kirjutatud "Let It Snow! Let It Snow! Let It Snow!".
Hudsoni Instituut

Hudsoni Instituut (inglise keeles "Hudson Institute") on Ameerika Ühendriikide konservatiivne mõttekoda, mis asub Washingtonis. Selle asutas 1961. aastal Croton-on-Hudsonis New Yorgi osariigis Herman Kahn koos oma kolleegidega RAND Corporationist.
Kahn oli futurist, füüsik ja militaarkonsultant, kes arutles tihti tuumasõjastsenaariumite üle. Algul oligi instituudi põhivaldkond sõjandus, kuid hiljem hakati käsitlema ka majandust, tervishoidu, haridust ja hasartmänge. Kahn suri 1983. aastal ning aasta pärast seda kolis Hudsoni Instituut Indianapolise linna Indiana osariigis. 1990. aastatel aitas instituut üles ehitada Wisconsini osariigi tuntud tööprogrammi. 2004. aastal koliti tegevus Washingtoni. Hudsoni Instituuti tuntakse valitsuskoostöö poolest peamiselt sõjandus- ja põllumajandusvaldkondades.
Tortefontaine

Tortefontaine on vald Põhja-Prantsusmaal Pas-de-Calais' departemangus.
Tortefontaine asub Hesdinist edelas, tee D136 ääres, kust voolab läbi Authie väike lisajõgi Varnette. Valda kuuluvad Le Molineli, Le Bout de Bas' ja Saint-Josse-au-Bois' külakesed.
Valla territoorium asub Artois-Picardie nõos.
Valda läbib Authie jõgi, mille läte asub Somme'i departemangus Coigneux' vallas ning mis voolab Bercki ja Fort-Mahon-Plage'i valdade vahelt La Manche'i.
Etümoloogia.
Nimi tuleb sõnadest "tortus" (kõver) ja "fontana" (purskkaev). Nime selgitavad valda läbiva Authie jõe käänakud, mille läte on Somme'i departemangus Coigneux' vallas kohas nimega "Fontaine du Rossignol" ning mis suubub La Manche'i.
Paikkonna nimi on tõendatud kujudel "Torta fontena" (11. sajandi lõpp); "Tortus fons" (1125); "Torta fontana" (1137); "Tortefontaine" (1181); "Tortefontene" (1288); "Tertefontaine" (1384); "Tortifontaines" (1484); "Torfontaines" (1638); "Torte-Fontaines" (1720); "Tortfontaine" (1790).
Maastik.
Vald on osa "Val d'Authie maastiku" lääneosast, nagu see on määratletud Nord-Pas-de-Calais' piirkonna maastike atlases, mille on koostanud piirkondlik keskkonna-, planeerimis- ja elamumajandusdirektoraat (DREAL).
See 83 valda hõlmav maastik on piiratud lõunas, Somme'i departemangus, Authie ja Ponthieu maastikuga, olenevalt Picardie maastike atlasest, ning põhjas ja idas Montreuillois' ja Ternois' maastikega ning kambriumi ja arteesia platoode maastikega. Praegu Pas-de-Calais' ja Somme'i vahel asuva Authie oru piiriäärne iseloom pärineb keskajast, mil see eraldas Prantsusmaa kuningriiki Hispaania kuningriigi valdustest põhjas.
Selle põhjanõlv on järsk, samas kui lõunanõlv on laugem. Läänes avaneb jõgi Picardie estuaarile omasesse Authie lahte ja suubub La Manche'i. Authie laht on oma suure estuaari ja madaliku maastikega kontrastiks ülesvoolu asuvate rohelisemate maastikega.
Authie, sügav sisselõige arteesia platoosse, on loonud silmatorkavad ökomaastiku üksused lubjakiviplatooga, mille kõrgus varieerub 100–163 m ja mis ulatub mõlemale poole jõge. Platoo kõrgus langeb Doullensi piirkonnast idas (kõrgeim punkt 163 m) Picardie madalikule läänes (alla 40 m). Authie oru põhi on seevastu kaetud loopealse ja turbaga. Authie on rannikujõgi, mis on klassifitseeritud esmaklassiliseks vooluveekoguks, kus domineeriva kalapopulatsiooni moodustavad lõhelised. Authie oru maastike pinnakatte moodustab 70% ulatuses haritav maa.
Tramecourt

Tramecourt on vald Põhja-Prantsusmaal Pas-de-Calais' departemangus.
Tramecourt asub 22 km Montreuil-sur-Merist idas tee D71 ääres ning teisel pool Azincourti lahinguvälja Azincourt'i külast ja kindlusest, mille järgi lahing nime sai.
Huviväärsusi.
Pärnadega ääristatud sissesõiduteele ja selle põikteedele eelneb mälestussammas. Loss on tuntud oma fassaadide, katuste ja sisehoovi poolest. Tähelepanu väärivad veel vana lossi ja taluhoonete jäänused, tuvimaja, taluõuel asuv hobuküna, müüriga piiratud juurviljaaed, põline taluvanker ja metsapark.
Vacqueriette-Erquières

Vacqueriette-Erquières on vald Põhja-Prantsusmaal Pas-de-Calais' departemangus.
Vacqueriette-Erquières asub 27 km Montreuil-sur-Merist kagus tee D122 ääres, 6 km Hesdinist lõunas.
Audie Murphy

Audie Leon Murphy (20. juuni 1925 – 28. mai 1971) oli Ameerika Ühendriikide sõjaväelane, näitleja ja laulukirjutaja. Ta oli teises maailmasõjas enim autasusid teeninud Ameerika Ühendriikide sõdur ning on ilmselt ühtlasi riigi ajaloo enim autasustatud sõjaväelane. Ta pälvis kõik võimalikud Ameerika Ühendriikide maaväe vaprusmedalid ning kangelaslikkuse eest ordeneid Prantsusmaalt ja Belgiast. Ta teenis 19-aastaselt Medal of Honori, kui hoidis esmalt tund aega üksinda tagasi tervet kompaniid Saksa sõdureid ning juhtis seejärel moonata ja vigastatuna edukat vasturünnakut (jaanuaris 1945 Colmari taskus Prantsusmaal).
Murphy sündis suures loonusrentnike peres Hunti maakonnas Texase osariigis. Tema isa jättis pere maha ning ema suri, kui ta oli teismeline. Ta tuli koolist ära viiendas klassis, et lihttöödega perele elatist teenida. Ta oli täpne jahimees.
Pärast rünnakut Pearl Harborile aastal 1941 võltsis ta vanema õe abil oma dokumendid, et noorest east hoolimata liituda sõjaväega. Alguses lükkasid nii armee, merejalavägi kui merevägi tema avalduse alakaalulisuse tõttu tagasi, kuid lõpuks õnnestus tal siiski jalaväega liituda. Esimese lahingukogemuse sai ta 1943. aastal Liitlaste sissetungis Sitsiiliasse. Aastal 1944 osales ta Anzio lahingus, Rooma vabastamises ja sissetungis Lõuna-Prantsusmaale. Murphy võitles Montélimaris ning juhtis oktoobris oma üksuse edukat rünnakut Cleurie lähistel Prantsusmaa kirdeosas. Kuigi ta haigestus ning sai korduvalt sõja ajal vigastada, oli ta üks teise maailmasõja auhinnatumaid võitlejaid. Tema nimel on 241 vaenlase sõduri surmamine.
Pärast sõda algas Murphy 21 aasta pikkune karjäär näitlejana. Aastal 1955 mängis ta iseennast autobiograafilises filmis "Põrgu ja tagasi" (ingliskeelne originaalpealkiri "To Hell and Back"), mis põhines 1949. aastal ilmunud samanimelisel romaanil. Enamik tema rollidest oli vesternites. Ta kirjutas ka laule, mis pälvisid mõõduka tuntuse. Ta pidas California ja Arizona osariigis veerandmiili hobuseid ning tegeles võiduajamistega.
Murphy põdes tänapäevases mõistes posttraumaatilist stressihäiret (mida toona tunti nn lahinguväsimuse all) ning hoidis padja all laetud püstolit. Ta otsis leevendust sõltuvusttekitavatest unerohtudest. Oma viimastel eluaastatel oli tal rahalisi probleeme, kuid ta keeldus pakkumistest esineda alkoholi- ja sigaretireklaamides, kuna ei soovinud halba eeskuju näidata. Ta suri 1971. aastal Virginia osariigis toimunud lennuõnnetuses enne 46-aastaseks saamist. Ta on maetud Arlingtoni riiklikule kalmistule.
Tommy Mottola

"Mitte segi ajada Tony Mottolaga."
Thomas Daniel Mottola (sündinud 14. juulil 1948 New Yorgis) on Ameerika Ühendriikide ärijuht, plaaditegelane, tele-, teatri- ja filmiprodutsent, investor ning ettevõtja. Ta on Mottola Media Groupi esimees, Ntertain Studiosi kaasasutaja, Range Media Partnersi asutaja ja oli ligi 15 aastat Sony Music Groupi ja Columbia Recordsi juht. Ta on aastast 2000 abielus Mehhiko näitleja ja laulja Thalíaga.
Õigus veele ja kanalisatsioonile

Õigus veele ja kanalisatsioonile on õigus saada piisavas koguses ohutut joogivett isiklikuks ja koduseks kasutamiseks ning kasutada sanitaarruume.
Õigus veele hõlmab veekasutust, mis on vajalik inimväärse elu tagamiseks: joomiseks, riiete pesemiseks, toidu valmistamiseks ning isiklikuks hügieeniks ja eluaseme puhastamiseks.
Riigil on siin kolme liiki kohustusi.
1. Kohustus austada tähendab, et riik ei tohi seda õigust rikkuda ega sellesse sekkuda. Seega on keelatud järgmine käitumine:
2. Kohustus kaitsta tähendab, et riik peab takistama teistel õigust rikkumast. See hõlmab järgmist:
3. Kohustus täita tähendab, et riik peab võtma meetmeid, et tagada selle õiguse realiseerimine. See hõlmab järgmist:
Õigus tuleneb  inimõiguste ülddeklaratsiooni artikli 25 lõikest 1, vesi on elatustaseme lahutamatu osa.
Vesi on oluline ka lihtsalt ellujäämiseks.
Vieil-Hesdin

Vieil-Hesdin on vald Põhja-Prantsusmaal Pas-de-Calais' departemangus.
Vieil-Hesdin asub 6 km Hesdinist kagus, Canche'i jõe kallastel, tee D 340 ääres.
Ajalugu.
Kunagi lihtsalt Hesdinina tuntud väike küla oli keskajal suur ja jõukas linn. Selle asukoht Artois' krahvkonna südames, mis kunagi kuulus Hispaania Madalmaadele, viis selle allakäiguni. Alates 1471. aastast kuni hävitamiseni 1553. aastal kannatas see Prantsusmaa kuningate, Saksa-Rooma riigi, Inglismaa Henry VIII ja mitme Prantsuse aadliku vahelise võitluse tagajärjel palju piiramisi ja rüüstamisi.
Hesdini lõpp, nagu seda tol ajal teati, tuli Karl V käe läbi. Tema 60 000-meheline armee oli 1553. aasta aprillis juba laastanud Metzi ja hävitanud Thérouanne'i ning ta käskis linna ja lossi täielikult hävitada. Kuu aega hiljem olid lõhkujad oma töö lõpetanud. Ainult klooster ja kabel olid alles. Mõni kuu hiljem kasutati lammutusmaterjali uue linna rajamiseks 6 km allavoolu, tolleaegses Maisnili külas. See uus linn sai nimeks Hesdin-fert, seejärel Hesdin-fort, millest sai lõpuks Hesdin. Varemes linna tunti mõnda aega kui Hesdin-le-Châtel, siis lõpuks kui Vieil-Hesdin (Vana-Hesdin).
Wail

Wail on vald Põhja-Prantsusmaal Pas-de-Calais' departemangus.
Wail asub 33 km Montreuil-sur-Merist kagus, teede D98 ja D340 ristumiskoha ümbruses, 6 km Hesdinist idas.
Wambercourt

Wambercourt on vald Põhja-Prantsusmaal Pas-de-Calais' departemangus.
Wambercourt asub piki Planquette'i (Canche'i lisajõgi) orgu, Ülem-Artois's.
Wamin

Wamin on vald Põhja-Prantsusmaal Pas-de-Calais' departemangus.
Wamin asub 5 km Hesdinist põhjas ja 24 km Montreuil-sur-Merist idas.
Vaatamisväärsusi.
Jumalaema Taevaminemise kirik, ehitatud 1664. aastal tellistest ja kividest tüüpilises piirkondlikus stiilis. Esimesed Wamini isandad on maetud koori alla.
Lossi ehitas 17. sajandil François de Fléchin, kes oli abielu kaudu pärinud Créquy perekonna tiitlid ja ülendati 1693. aastal markiiks. Fléchini markii tütred müüsid selle 1811. aastal Lefebvre de Gouy de Milly perele.
Willeman

Willeman on vald Põhja-Prantsusmaal Pas-de-Calais' departemangus. Sellel külal on Prantsusmaa lõunapoolseim hollandi nimi, mis pärineb selle algsetest germaani juurtest.
Metsaga ümbritsetud Willeman asub 34 km Montreuil-sur-Merist kagus teede D110 ja D98 ristumiskoha ümbruses ning 8 km Hesdinist kagus, "7 vallées" maapiirkonna südames. Väike Riviérette'i oja, Canche'i lisajõgi, voolab läbi küla.
Airon-Saint-Vaast

Airon-Saint-Vaast on vald Põhja-Prantsusmaal Pas-de-Calais' departemangus.
Airon-Saint-Vaast asub u. 30 km Boulogne-sur-Merist lõunas, tee D143E1 ääres.
Attin

Attin on vald Põhja-Prantsusmaal Pas-de-Calais' departemangus.
Attin asub 3 km Montreuil-sur-Merist põhja pool, tee N39 ääres.
Beaumerie-Saint-Martin

Beaumerie-Saint-Martin on vald Põhja-Prantsusmaal Pas-de-Calais' departemangus.
Beaumerie-Saint-Martin asub u. 3 km Montreuil-sur-Merist kagus, tee D349 ääres.
Jamss

Jamss on troopikas ja lähistroopikas kasvav või kasvatatav suure tärkliserikka söödava mugulaga rohttaim
Jossif Stalini muuseum

Jossif Stalini muuseum on Jossif Stalinile pühendatud muuseum Stalini sünnilinnas Goris.
Muuseumi peahoone – stalinistlikus stiilis palee – ehitust alustati 1951. aastal. Stalini muuseum avati 1957. aastal.
Muuseum suleti 1989 ning avati taas paari aasta pärast.
Pärast 2008. aasta Gruusia sõda teatas Gruusia kultuuriminister Nikolos Vatšeišvili, et Stalini muuseum muudetakse peagi Venemaa agressiooni muuseumiks. Muuseumi sissepääsu kohal rippus mitu aastat plakat, mis teatas, et muuseum võltsib ajalugu ja üritab seadustada üht ajaloo verisemat türanni. 2012. aasta detsembris hääletas Gori linnavalitsus aga püsinäituse ümberkujundamise vastu.
Smederevo Püha Georgi kirik

Smederevo Püha Suurmärter Georgi kirik (serbia keeles "Црква Светог великомученика Георгија") on serbia õigeusu kirik Smederevos Serbias. Kirik kuulub Braničevo piiskopkonda ja on Smederevo linnakirik. Varases Serbia-Bütsantsi stiilis ehitis on valminud ajavahemikus 1850–1854.
Ajaloost.
Kirik ehitati 1850–1854 aastal serbia vürsti Miloš Obrenovići tellimusel historitsistlikus Serbia-Bütsantsi stiilis (kuuludes seega stiili esimesse ehitusperioodi) 15. sajandi Manasija kloostrikiriku eeskujul ja pühitseti 1854. aastal püha Andrease päeval. Ehitis oli Serbia Õigeusu Kiriku üks esimesi suuremaid ehitisi pärast Serbia teist ülestõusu Osmanite riigi vastu ja teerajaja uuele Serbia ajaloolisest arhitektuuripärandist lähtuvale, rahvuslikkusele pretendeerivale ehitusstiilile. Arhitekt oli Jan Nevol, ehitusmeister Andrej Damjanov Velesist.
Arhitektuur.
Kirik asub Smederevo keskosas linnaväljakul raekoja ja kohtuhoone lähedal. See on üks Serbia suuremaid 19. sajandi kirikuid. Ehitist iseloomustab Kreeka risti kujulise põhiplaaniga viiekuplilise trikonh-kiriku ja barokse lääneviilu ja kellatorniga kolmelöövilise basiilika kombinatsioon. Kiriku välisilme rikkalikus raiddekooris on lähtumist Serbia keskaegsest kunstist, aga ka barokist ja islami mõjudest. Kirik on 31,80 m pikk ja 17,10 m lai, torni kõrgus on 50,65 meetrit.
Sisustus.
Kiriku ikonostaasi ikoonid ja seinafreskod maalis 1935. aastal vene kunstnik Andrei Bizenko Kiievist, tuues Serbia kirikukunsti Venemaa akademistliku traditsiooni. Ikonostaasi ikoonide raamid ja fassaadil asuva Püha Georgi ikooni raamistuse valmistas valgest marmorist Belgradi skulptor Evengij Lavćević.
Merike Õim

Merike Õim (sündinud 9. juulil 1951 Tallinnas) on eesti luuletaja.
Ta debüteeris Noorte Autorite sarjas luulekoguga „Väljakuid ja võlvikäike“ 1985 ja vaikis siis kuni 2015. aastani, mil ilmus tema järgmine luulekogu „Kõiksuse jälg“.
Elukäik.
Merike Õim alustas haridusteed 1959 Tallinna 9. Keskkoolis, lõpetas 1970 Tallinna 24. keskkooli (nüüdne Tallinna Kunstigümnaasium) ja 1975 Tallinna Polütehnilise Instituudi majandusteaduskonna. Töötanud Toiduainete Tööstuse Ministeeriumi konstrueerimise ja tehnoloogia büroos, kondiitritoodete vabrikus Kalev, AS Marmitonis ja OÜ Küttemaailmas erinevatel töökohtadel, põhiliselt personalijuhina.
Looming.
Luulekogud:
Kirjastuselt Mansards on 2020 ilmunud lätikeelne valikkogu "Neierāmēts vārds" ("Raamitu sõna"; tõlkija Guntars Godiņš).
Üksikuid luuletusi on ilmunud Noorte Hääles, Loomingu Raamatukogu kogumikus "Sõna 7" (1984), Nõukogude Naises, Eesti Naises, Meie Elus (eestlaste ajaleht Torontos), mõnedes luuleantoloogiates ja peamiselt ajakirjas Looming.
Tunnustus.
Juhan Liivi luuleauhinna nominent 2020.
Isiklikku.
Abikaasa energeetik Tiit Õim, lapsed kliiniline psühholoog ja laulukirjutaja Airiin Demir ning ettevõtja Frank Õim.
Santiago Ascacíbar

Santiago Lionel Ascacíbar (sündinud 25. veebruaril 1997 La Platas) on Argentina jalgpallur, kes mängib kaitsva poolkaitsjana Argentina kõrgliigaklubis Estudiantes de La Plata.
Ta alustas Estudiantes de La Platas ka klubikarjääri. Estudiantese noorteakadeemiaga liitus ta 2006. aastal. Estudiantese põhimeeskonnas debüteeris ta Argentina kõrgliigas 8. veebruaril 2016 mängus Lanúse vastu.
2017. aasta augustis sõlmis ta viieaastase lepingu Saksamaa kõrgliigaklubiga VfB Stuttgart. 2019. aastal langes ta Stuttgardiga Saksamaa kõrgliigast välja. 2020. aasta jaanuaris sõlmis ta pikaajalise lepingu Saksamaa kõrgliigaklubiga Hertha. Hooaja 2022/23 esimeses pooles oli ta Herthast laenul Itaalia kõrgliigaklubis Cremonese. 2023. aasta jaanuaris naasis ta laenulepingu alusel Estudiantesi, kellega sõlmis sama aasta mais püsiva lepingu.
2016. aasta suveolümpiamängude jalgpalliturniiril osales Ascacíbar Argentina võistkonna koosseisus. Argentina jalgpallikoondises tegi ta debüüdi 7. septembril 2018 sõprusmängus Guatemala vastu.
Kaido Padar

Kaido Padar (sündinud 14. juulil 1971) on eesti endine riigiametnik, alates 3. augustist 2022 Tallinna Linnatranspordi AS juhatuse esimees. Jaanuarist 2021 juulini 2022 oli ta Transpordiameti peadirektor.
Haridus.
Kaido Padar õppis aastatel 1978–1989 Hugo Treffneri Gümnaasiumis. Aastatel 1989–1993 ja 2010–2011 omandas ta hariduse Tartu Ülikoolis ning aastatel 2004–2005 õppis ta Tallinna Tehnikaülikoolis.
Töökäik.
Kaido Padar on töötanud nii era- kui ka avalikus sektoris. Tema karjäär hõlmab järgmisi ametikohti:
Täiendav info:
Kaido Padar on Solis Biodyne OÜ nõukogu liige ja Riigi Kinnisvara AS nõukogu esimees.
Olnud 3 aastat riigi osalusega äriühingute nõukogu liikmete nimetamise komisjoni juht
Isiklikku.
Kaido Padar on abielus, peres on kaks poega ja kaks tütart. 
Tema huvialadeks on kõndimine, matkamine, lugemine ja aiandus.
Ei kuulu ühtegi erakonda ega ühendusse.
Minuskelkiri

Minuskelkiri on kiri, mis kasutab nii suurtähti (majuskleid) kui ka väiketähti ehk minuskleid.
Erinevalt suurtähtkirjast, mis kirjutatakse kahe joone süsteemis, vajab minuskelkiri nelja joone süsteemi. Kahe seesmise joone vahele jääb tähekeha (x-kõrgus), ülemise jooneni ulatuvad tähtede üla- ning alumise jooneni alapikendid.
Minuskelkirjad on majuskelkirjadest ajalooliselt nooremad. Vanim neist on 3. sajandi rooma minuskelkursiiv. 6. sajandil ilmuvad selgete üla- ja alapikenditega pooluntsiaalkirjad (6. sajandil rooma pooluntsiaal, 7.–9. sajandil iiri pooluntsiaal, 8.–10. sajandil anglosaksi pooluntsiaal) ja varakeskaja regionaalsed minuskelkirjad läänegooti kiri, merovingide kiri, benevendi kiri ning alemanni kiri. Üle Euroopa levib karolingide minuskel. Samuti on minuskelkirjad kõik gooti kirjad, bastardkirjad, renessanssantiikva ja humanistikursiiv kuni kurrentkirjade, peensulekalligraafia ja tänapäeval kasutatavate mitmesuguste dekoratiivkirjadeni.
Latgales iela

Latgales iela on tänav Riias Daugava paremal kaldal. Latgales iela algab Lāčplēša ielalt ja lookleb läbi linna kagupoolsete linnaosade kuni Riia linna piirini, millest edasi jätkub Riia-Daugavpilsi maanteena A6.
1810. aastast hakati Lielā Riepnieku iela (saksa "Grosse Reeperstrasse") tagant alguse saanud eeslinna tänavat, kus elasid valdavalt uusvenelastest sisserändajad, nimetama Lielā Jaunkrievu ielaks ('Suur Uus-Vene tänav', saksa keeles "Grosse Neureussische Strasse").
1827. aastal ulatus Lielā Jaunkrievu iela teeristini, kus Lielā Jaunkrievu ielast hargnes vasakule Lubāna maantee ja paremale Moskva maantee. Vene keisri Aleksander I ajal ehitati sinna uus Jaani värav, mida hakati keisri abikaasa auks kutsuma ka Elisabethi (Jelizaveta) väravaks (saksa keeles "Elisabethpforte").
1859. aastal nimetati see Moskva eeslinna tänav ümber Maskavas ielaks ('Moskva tänav', saksa keeles "Moskauer Strasse").
1938. aastal nimetati Maskavas iela ümber Latgales ielaks. Pärast Läti okupeerimist 1940. aastal taastati Maskavas iela nimi.
21. veebruaril 2024 võttis Riia linnavolikogu vastu otsuse Maskavas iela jagamise ja nime muutmise kohta – lõik 13. janvāra ielast Salu sillani (Lāčplēša ielani) nimetati Lastādijas iela, ülejäänud tänav sai nimeks Latgales iela.
Derecske kreis

Derecske kreis (ungari keeles "Derecskei járás") on 2. järgu haldusüksus (kreis) Ungaris Hajdú-Bihari komitaadi idaosas. Kreisi halduskeskus on Derecske linn.
Derecske kreis piirneb idas Rumeeniaga.
Kreisis on 13 omavalitsust, sealhulgas kaks linna: Derecske ja Létavértes.
Hajdúböszörményi kreis

Hajdúböszörményi kreis (ungari keeles "Hajdúböszörményi járás") on 2. järgu haldusüksus (kreis) Ungaris Hajdú-Bihari komitaadi põhjaosas. Kreisi halduskeskus on Hajdúböszörményi linn.
Kreisis on kaks omavalitsust, Hajdúböszörményi ja Hajdúdorogi linnad.
Hajdúhadházi kreis

Hajdúhadházi kreis (ungari keeles "Hajdúhadházi járás") on 2. järgu haldusüksus (kreis) Ungaris Hajdú-Bihari komitaadi põhjaosas. Kreisi halduskeskus on Hajdúhadházi linn.
Kreisis on kolm omavalitsust, sealhulgas Hajdúhadházi ja Téglási linnad.
Hajdúnánási kreis

Hajdúnánási kreis (ungari keeles "Hajdúnánási járás") on 2. järgu haldusüksus (kreis) Ungaris Hajdú-Bihari komitaadi põhjaosas. Kreisi halduskeskus on Hajdúnánási linn.
Kreisis on 6 omavalitsust, sealhulgas Hajdúnánási ja Polgári linnad.
Hajdúszoboszló kreis

Hajdúszoboszló kreis (ungari keeles "Hajdúszoboszlói járás") on 2. järgu haldusüksus (kreis) Ungaris Hajdú-Bihari komitaadi keskosas. Kreisi halduskeskus on Hajdúszoboszló linn.
Kreisis on 5 omavalitsust, sealhulgas kaks linna: Hajdúszoboszló ja Nádudvar.
Plaek Pibulsonggram

Plaek Pibulsonggram (Tai keel: แปลก พิบูลสงคราม; 14. juuli 1897 – 11. juuni 1964 Sagamihara) oli Tai sõjaväelane ja poliitik, kes töötas Tai peaministrina aastatel 1938–1944 ja 1948–1957.
Nyíradonyi kreis

Nyíradonyi kreis (ungari keeles "Nyíradonyi járás") on 2. järgu haldusüksus (kreis) Ungaris Hajdú-Bihari komitaadi kirdeosas. Kreisi halduskeskus on Nyíradonyi linn.
Nyíradonyi kreis piirneb idas Rumeeniaga.
Kreisis on 9 omavalitsust, sealhulgas kaks linna: Nyíradony ja Vámospércs.
Püspökladányi kreis

Püspökladányi kreis (ungari keeles "Püspökladányi járás") on 2. järgu haldusüksus (kreis) Ungaris Hajdú-Bihari komitaadi edelaosas. Kreisi halduskeskus on Püspökladányi linn.
Kreisis on 12 omavalitsust, sealhulgas kaks linna: Püspökladány ja Kaba.
Bélapátfalva kreis

Bélapátfalva kreis (ungari keeles "Bélapátfalvai járás") on 2. järgu haldusüksus (kreis) Ungaris Hevesi komitaadi edelaosas. Kreisi halduskeskus on Bélapátfalva linn.
Kreisis on 8 omavalitsust.
Silver and Cold

"Silver and Cold" on ansambli AFI singel, mis ilmus 2003. aasta novembris. See oli kolmas singel, mis avaldati albumilt "Sing the Sorrow".
Mingma Gyalje Sherpa

Mingma Gyalje Sherpa, ka Mingma G (sündinud 14. aprillil 1986 Gaurishankaris Bāgmatī provintsis) on Nepali šerpa alpinist ja mägigiid. 
Mingma G on alpinismiga tegelenud alates 2006. aastast. Töötas kõrgkandjana. Hiljem täitis mägigiidi kvalifikatsiooni nõuded ja asutas oma ettevõtte Imagine Nepal, mis tegeleb kommertsekspeditsioonide korraldamisega kõrgmägedes.
Jaanuaris 2021 oli ta üks Nepali talvise ekspeditsiooni juhte K2 (8611 m) tippu. 16. jaanuaril tõusid esimestena maailmas talvisel hooajal K2 tippu 10 Nepali mägironijat (teiste seas Mingma Gyabu Sherpa, Nirmal Purja ja Mingma G).
27. septembril 2021 viis Mingma G Imagine Nepali meeskonna Manaslu (8163 m) päristippu, pärast mida The Himalayan Database'i esindaja tunnistas, et tegemist oli esimese tegeliku tipputõusuga pärast 2012. aastat. See tähendas, et kõik teised tipputõusud vahemikus 2012–2021 olid tegelikult tehtud vaid eeltippu.
Veebisaidi "8000ers" andmeil on 2023. aasta novembri seisuga Mingma G tõusnud 13 kaheksatuhandelise tippu.
Egeri kreis

Egeri kreis (ungari keeles "Egri járás") on 2. järgu haldusüksus (kreis) Ungaris Hevesi komitaadi idaosas. Kreisi halduskeskus on Egeri linn.
Kreisis on 22 omavalitsust, sealhulgas komitaadi õigustega linn Eger ja Verpeléti linn.
Füzesabonyi kreis

Füzesabonyi kreis (ungari keeles "Füzesabonyi járás") on 2. järgu haldusüksus (kreis) Ungaris Hevesi komitaadi idaosas. Kreisi halduskeskus on Füzesabony linn.
Kagus on Füzesabonyi kreisi piiriks Tisza jõgi.
Kreisis on 16 omavalitsust.
Gyöngyösi kreis

Gyöngyösi kreis (ungari keeles "Gyöngyösi járás") on 2. järgu haldusüksus (kreis) Ungaris Hevesi komitaadi keskosas. Kreisi halduskeskus on Gyöngyösi linn.
Kreisis on 24 omavalitsust, sealhulgas kaks linna: Gyöngyös ja Gyöngyöspata.
Hatvani kreis

Hatvani kreis (ungari keeles "Hatvani járás") on 2. järgu haldusüksus (kreis) Ungaris Hevesi komitaadi lääneosas. Kreisi halduskeskus on Hatvani linn.
Kreisis on 14 omavalitsust, sealhulgas kaks linna: Hatvan ja Lőrinci.
Hevesi kreis

Hevesi kreis (ungari keeles "Hevesi járás") on 2. järgu haldusüksus (kreis) Ungaris Hevesi komitaadi lõunaosas. Kreisi halduskeskus on Hevesi linn.
Kagus on Hevesi kreisi piiriks Tisza jõgi.
Kreisis on 17 omavalitsust, sealhulgas kaks linna: Heves ja Kisköre.
Pétervására kreis

Pétervására kreis (ungari keeles "Pétervásárai járás") on 2. järgu haldusüksus (kreis) Ungaris Hevesi komitaadi põhjaosas. Kreisi halduskeskus on Pétervására linn.
Kreisis on 20 omavalitsust.
Underclass Hero

"Underclass Hero" on Kanada ansambli Sum 41 neljas stuudioalbum. See ilmus 2007. aasta juulis.
Jászapáti kreis

Jászapáti kreis (ungari keeles "Jászapáti járás") on 2. järgu haldusüksus (kreis) Ungaris Jász-Nagykun-Szolnoki komitaadi põhjaosas. Kreisi halduskeskus on Jászapáti linn.
Kreisis on 9 omavalitsust, sealhulgas kaks linna: Jászapáti ja Jászkisér.
Jászberényi kreis

Jászberényi kreis (ungari keeles "Jászberényi járás") on 2. järgu haldusüksus (kreis) Ungaris Jász-Nagykun-Szolnoki komitaadi loodeosas. Kreisi halduskeskus on Jászberény linn.
Kreisis on 9 omavalitsust, sealhulgas kolm linna: Jászberény, Jászárokszállás ja Jászfényszaru.
Tears Don't Fall

"Tears Don't Fall" on ansambli Bullet for My Valentine singel, mis ilmus 2006. aasta juunis.
Lood.
CD1
CD2
7" vinüül
Saksamaa EP
Tensomeeter

Tehniline riist deformatsioonide mõõtmiseks (tensomeetrias). "Mehaaniline, optiline, elektriline tensomeeter."
Good Morning Revival

"Good Morning Revival" on ansambli Good Charlotte album, mis ilmus 2007. aasta märtsis.
Ansambel hakkas uue materjali kallal töötama 2005. aasta alguses. Peagi lahkus bändist trummar Chris Wilson ja tema asemele tuli Dean Butterworth. Ansambel tegi tegutsemises pausi, et keskenduda oma isiklikele eludele. 2006. aasta alguses tuli ansambel uuesti kokku ja otsustas taas koostööd teha produtsent Don Gilmore'iga, kes varem produtseeris ansambli debüütalbumi. Don Gilmore ei olnud uue materjaliga rahul, mida bänd talle näitas, ning tema soovitusel lahkusid Benji ja Joel Madden Los Angelesest ning asusid elama Kanadasse Vancouverisse. Pärast mitme uue laulu kirjutamist tundsid Joel ja Benji, et liiguvad õiges suunas. Iga kahe nädala tagant kokku saades näitasid bändi liikmed lugusid, mille kallal nad töötasid; Gilmore ei olnud endiselt lauludega rahul, suunates neid kirjutama teistsugust materjali. Veel üks partii laule kirjutati enne salvestamise algust 2006. aasta juulis.
Moldvõlv

Moldvõlv (saksa keeles "Muldengewölbe", inglise keeles "trough vault") on ristkülikukujulist ruumi kattev kloostervõlviga sarnane pikuti väljavenitatud kujuga võlvitüüp, mille kaared kohtuvad horisontaalses löövijoones. Moldvõlv meenutab kelbastatud silindervõlvi, sest selle otsad on alati võlvipalgega suletud. Nimetus tuleb selle võlvlae sarnasusest kummuli pööratud molliga.